Nuusbrief Augustus 2014
Ons Nuusbrief vir Augustus 2014 is nou beskikbaar. Kliek op die skakel hieronder:
Ligging van die Gedenkmuur op die terrein
Uitleg van Gedenkmuur (sien die plan)
Verskillende fases na gelang van die behoeftes
Verkoop van nissies
R2 100 per nissie (ENKEL – graniet ingesluit) – Daar sal 32 nissies beskikbaar wees
R2 700 per nissie (DUBBEL – graniet ingesluit) – Daar sal 70 nissies beskikbaar wees
Doen bespreking gekoppel aan nommers. Muur word soos hieronder verdeel:
A A1 A2 A3 A4 A5 A6 A7 A8 A9 A10 A11 A12 A13 A14
B B1 B2 B3 B4 B5 B6 B7 B8 B9 B10 B11 B12 B13 B14
C C1 C2 C3 C4 C5 C6 C7 C8 C9 C10 C11 C12 C13 C14
D D1 D2 D3 D4 D5 D6 D7 D8 D9 D10 D11 D12 D13 D14
E E1 E2 E3 E4 E5 E6 E7 E8 E9 E10 E11 E12 E13 E14
Die mure sal in Fases gebou word. Ons gaan bou soos die besprekings en betalings gedoen word.
Fase 1 = 2 mure
Fase 2 = 4 mure
Nissies is aan die binnekant van die mure.
Elke muur sal 'n blomsoort se naam hê.
Mure maak voorsiening vir enkel nissies op een en dubbele nissies op ander mure. Nissie verwys na die opening in die muur waarin as geplaas word en wat met marmer/graniet verseël word. Op die marmer/graniet word inligting gegraveer.
Families reël detail/bewoording en betaling direk met Kuruman Grafstene, wie reeds bewus is wat die goedgekeurde standaard is.
Die koste van die bewoording is dus nie ingesluit by die koste van die nissie en die graniet nie. Beraamde koste: R100 – R250 per steen vir die bewoording.
Sitbankies, mooi tuin, permanente blad vir blomme of ruikers vorm verder deel van die Gedenk area (Fase 2).
Alle navrae en besprekings, vergesel van betaling, word gedoen by die Skriba in die kerkkantoor (053 723 1071 en skriba@ngkathu.co.za)
Die besprekings word in 'n register opgeteken.
Eerste 2 mure wat nou gebou gaan word
Voltooide Gedenkmuur (kunstenaarsvoorstelling)
Uitreik na INDIË in Maart 2014
Bogenoemde uitreik word beplan vir Maart 2014. Kontak Susan van der Berg (084 701 0894) vir meer inligting. Lees ook hieronder meer hieroor.
Terugvoer van uitreik
Medegelowiges, en gebeds- en finansiële ondersteuners
Terugvoer oor ons uitreik na Sentraal-Asië
Die fotos in die PowerPoint Presentation wat ons in die kerk gewys het, is 'n baie kort terugvoer van ons uitreik. Ons het 'n langer PowerPoint Presentation vir selle en groepe mense wat ons nooi om alles te vertel en vir elkeen wat die e-pos ontvang wat dit graag wil sien. As jy dit wil sien, of as julle ons wil nooi vir 'n gesprek moet asb nie huiwer nie, stuur 'n e-pos aan my dan stuur ek dit vir jou aan. Al die fotos het byskrifte en jy kan dit volg soos die uitreik verloop het. Jy kan dit ook vir jou vriende wys, maar hou in gedagte dat ons nie hierdie plasings openlik doen nie omdat ons dit nie vir die plaaslike inwoners moeilik wil maak nie. (In baie Moslemlande is dit steeds nie wettig of gepas om openlik met die christelike godsdiens of christelike materiaal te assosieer nie. Probeer dus om nie die naam van die land te veel te gebruik nie.)
Ons het die jaar 470 artikels versprei en ons was oog getuies waar die inwoners ons Bybels geneem het. Ek het ook 'n handplasing gedoen nadat ek met 'n vrou op die bus gepraat het. Ek het haar gevra of ek vir haar 'n pakkie kan gee en sy het belowe om die Jesus film in haar village te gaan wys en die Nuwe Testament beskikbaar te stel vir lees. Hierdie was vir my 'n persoonlike hoogtepunt.
In die "Juig"-tydskrif van Augustus staan die volgende: "In die meeste Sentraal-Asiese lande (waar ons uitreik) word streng wetgewing afgedwing ten opsigte van die verspreiding van Christelike literatuur. Om in besit van Christelike literatuur te wees word as net so gevaarlik, of selfs gevaarliker beskou as om in die besit van dwelms te wees." Tog is God getrou om 'n weg vir die verspreiding van die Evangelie in die lande te baan, soos deur radio programme (ons het die radiostasie in Egipte besoek en daar gebid in elke ateljee of werkplek) en daar word nou geheuestokkies vervaardig met die Woord op. Ons kon dit egter nog nie versprei nie aangesien ons die literatuur wat ons versprei moet aankoop. Ons het die jaar R10 000 se Bybels aangekoop. Ons het by elke gemeente wat in die Bybel genoem word die gedeelte wat van toepassing is vir die gemeente uit die Bybel gelees en vir die mense wat tans in die stede woon gebid.
Rusland (30 Sep – 16 Okt 2013)
Ek is genooi om Oktober Rusland toe te gaan na 'n heeltemal onbereikte mensegroep wat die grootste Boehdistegroep in Europa is. Hier is 'n bietjie meer inligting oor die Kalmykia mense. Hulle is 'n onbereikte mensegroep in die suide van Rusland, sowat 186 000, en hulle hoof geloof is Tibetaanse Boeddhisme. Daar is huidig so 9 bekeerdes in die groep en ons gaan hande vat met die kerk in Rusland om daar te gaan bid, onderskei en as die geleentheid daar is, om hulle te bedien met die liefde van Christus. Hulle is ook vasgevang in Shamanisme, wat beteken hulle glo in 'n oppergees en om met die gees te kommunikeer moet hulle in 'n beswyming ingaan. Wat ook baie uitstaan is dat hulle dikwels met maskers en musiek rondbeweeg en hulle is ook dikwels "demon possessed". Ons gaan dus baie vreemde dinge beleef as ons hulle tempels en rituele aanskou. Indien jy kan, kyk gerus die video op "You Tube" met die titel "Kalmykia New". Daar is ook 'n video oor gebed vir die Kalmyk mense.
Op hierdie stadium is daar 6 mense wat aangedui het dat hulle saam wil gaan, en dit is my gebed dat meer mense sal deel word van hierdie span, en natuurlik dat elkeen ook die nodige finansies sal kry om tot seën van Kalmykia te wees. Ons gaan van volgende week reeds as groep bymekaarkom en die wat nog nie opleiding gedoen het nie, gaan die naweek van 23 en 24 Augustus dit bywoon. Ek hoop jy is nou net so opgewonde oor hierdie uitreik as wat ek is. As jy as omgee-Christen geroepe voel om 'n bydrae te maak is die bankbesonderhede soos volg: FNB 10/40 Nooduitreik, Rek nr 622 900 71324, kode 230 502 met verwysing Rusland. KYK ASB NA DIE YOU TUBE VIDEO, daar is nog geleentheid vir mense om deel te wees van die span. Die beplande datum van die uitreik is van 30 September tot 16 Oktober en die kostes per persoon is ±R18 000-00.
INDIË Maart 2014 (Bid solank of jy deel van die span moet wees)
In Indië gaan ons na 'n totaal onbereikte volkgroep. In "Juig" van Augustus staan daar dat 'n Christelike kinderhuis in Srinagar, Indië, probeer om weer hulle werk te hervat nadat hulle deur militante Moslems aangeval is. Volgens "Uitdaging" het die militantes medewerkers en besoekers aangerand en eiendom verniel. Hulle het ook gepoog om die direkteur, Neethi Rajan, 'n predikant, om die lewe te bring en kinders te ontvoer. Die aanval het op beweringe gevolg dat die personeel Moslem kinders tot die Christendom bekeer het. Ek het reeds meer inligting in verband met die uitreik.
Weer eens baie dankie vir al die gebede, finansiële ondersteuning en SMS'e wat ons ontvang het, wees verseker ons was net die hande en voete van almal wat ons gestuur het.
084 701 0894 of david1vdb@telkomsa.net
Handelinge 4:31Nadat hulle gebid het, het die gebou waarin hulle bymekaar was, geskud. Die Heilige Gees het geheel en al van hulle almal besit geneem, en hulle het die boodskap van God met vrymoedigheid gebring.